เป็นเป็นมานานไม่เคยสังเกตุจนตอนนี้ล่นหนังอวัยวะเพศไม่ได้ครับ ทำให้ทำคว่มสะอาดไม่ได้ เป็นแผลฉีกได้ง่าย เป็นแผลบ่อยเวลาอวัยวะเพศขยายตัวครับ ถ้ารักษาประกันสังคมใช้ได้ไหมครับ
สวัสดีค่ะ Balanitis เป็นอาการอักเสบของปลายอวัยวะเพศชาย เกิดขึ้นได้ทั้งในเด็กและผู้ใหญ่ที่ไม่ได้ขลิบหนังหุ้มปลายอวัยวะเพศหรือมีสุขอนามัยที่ไม่ดี โดยการมีหนังหุ้มปลายอวัยวะเพศที่ปิดแน่นก็ส่งผลให้ไม่สามารถทำความสะอาดเข้าไปข้างในได้ ทำให้เพิ่มโอกาสการอักเสบมากยิ่งขึ้น หากไม่ได้ขลิบหนังหุ้มปลายอวัยวะเพศและในกรณีนี้ที่ทำให้เกิดความเจ็บปวดบริเวณอวัยวะเพศ หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ แนะนำไปตามรพ.ที่มีสิทธิ์การรักษาประกันสังคมอยู่ เพื่อลดปัญหาค่าใช้จ่าย ราคาขึ้นกับรพ.อาจอยู่ในประมาณหลักพันบาท ในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม ควรทำความสะอาดด้วยน้ำอุ่นทุกวันในระหว่างอาบน้ำ รวมทั้งดึงหนังหุ้มปลายองคชาตให้เปิดออกอย่างช้า ๆ